Søndag kommer cirka 300 ukrainske flygtninge til Dokkedal i Aalborg Kommune, hvor de bliver indkvarteret på Center Dokkedal. Beboerne bliver hovedsageligt kvinder og børn. Det er Udlængestyrelsen, der sammen med Vesthimmerlands Kommune lige nu står for placeringen af de ukrainske flygtninge. Og Aalborg Kommune er glade for at kunne hjælpe de ukrainske flygtninge. - Vi vil på allervarmeste vis tage imod og hjælpe den andel af flygtningene, som bliver fordelt til Aalborg Kommune, siger Arne Lund Kristensen, der er direktør for Job og Velfærd og står i spidsen for kriseberedskabet i Aalborg Kommune. Frem til maj Center Dokkedal skal efter planen være i brug til og med maj måned. Herefter vil centeret overgå til allerede bookede, private arrangementer hen over sommerperioden. Der er samlet set plads til 300 beboere i Center Dokkedal. Centret vil i første omgang blive bemandet af personale fra Center Ranum og Center Østrup. Ny lovgivning i næste uge I den kommende uge skal Folketinget behandle en lovgivning, som giver flygtningene mulighed for at få opholdstilladelse, så kommunerne overtager ansvaret.

Referat:
Udlændingestyrelsen har besluttet at bruge Center Dokkedal som indkvarteringscenter for op til 300 ukrainske flygtninge.